Sean Penn

Sean Justin Penn (sündinud 17. augustil 1960 Los Angelese maakonnas Californias) on Ameerika Ühendriikide näitleja ja režissöör, kes on tuntud ka poliitaktivistina.

Sean Penni isa Leo Penn oli samuti näitleja ja režissöör. Pennil on muusikust vanem vend Michael ja näitlejast noorem vend Chris, kes suri 2006 ülekaalust tuleneva südame laienemise tõttu. Nende isapoolsed vanemad olid juudi immigrandid Leedust ja Venemaalt. 

Sean Penn on kandideerinud Oscarile filmidega "Surmamõistetu" ("Dead Man Walking"; 1995), "Magus ja vastik" ("Sweet and Lowdown"; 1999), "Mina olen Sam" ("I Am Sam; 2001), "Saladuste jõgi" ("Mystic River"; 2003, võitis) ja "Milk" (2008, võitis).

 Tegevus aktivistina 
Penn oli äge George W. Bushi vastane. 18. oktoobril 2002 avaldas ta ajalehes Washington Post kuulutuse, milles palus presidendil lõpetada vägivallatsükkel. See oli kirjutatud avaliku kirjana ning selles astus Penn välja plaanitava Iraagi sõja ja terrorismivastase sõja vastu. Ta kritiseeris Bushi administratsiooni kodanikuvabaduste piiramist ning nende hea ja kurja lihtsustatud käsitlemist. Varsti pärast seda tegi ta 2002. aasta detsembris lühivisiidi Iraani.

Venezuela president Hugo Chávez luges Penni kirja televisioonis täies pikkuses ette, kiitis Penni ja julgustas ameeriklasi Bushi tagandama. Augustis 2007 külastas Penn Venezuelat ning vestles Chávezega kaks tundi, kuid ei teinud ühtegi avaldust. Cháveze surma järel avaldas ta kindlat veendumust, et "Venezuela ja tema revolutsioon jäävad kestma asepresident Nicolas Maduro läbiproovitud juhtimise all"10 Famous People Who Praised Venezuela’s Descent Into Socialist Hell.

2005. aastal külastas Penn ajalehe San Francisco Chronicle korrespondendina Iraani.

Augustis 2008 protestis Penn USA-s levinud kombe vastu kutsuda presidendivalimiste ajal kohale ainult kahe suurima erakonna esindajad. Ta nõudis väitluste avamist ka ülejäänud erakondade kandidaatidele.

Oktoobris 2008 külastas Penn Kuubat ning intervjueeris president Raúl Castrot.Sean Penn Interviews Raúl Castro - The New York Times News Blog, 26.11.2008

 Eraelu 

Sean Penn on agnostik.

Sean Penn abiellus Madonnaga 1985. aastal, kuid lahutasid 1989. aastal.

Abielu ajal paistis Penn silma vägivaldsusega kõmupiltnike vastu. Ühe kõmupiltniku löömise eest mõisteti talle 60-päevane vanglakaristus, millest ta istus ära 33 päeva. Räägitakse, et kui ta Hongkongis enda ja Madonna hotellitoast kõmupiltniku avastas, riputas ta selle üheksanda korruse aknast välja, hoides teda kandupidi kinni, ja lubanud ta alla visata.

1996. aastal abiellus Penn Robin Wrightiga. Nende esimene laps Dylan Frances sündis 1991 ja teine Hopper Jack 1993. 27. juulil 2010 lõpetasid nad oma 14 aastat kestnud abielu lahutusega.

 Filmid 
 aasta  pealkiri  eestikeelne pealkiri 1981  "Taps"  1982  "Fast Times at Ridgemont High"  "Kiired ajad Ridgemonti keskkoolis" 1983  "Summerspell"  1983  "Bad Boys"  1984  "Crackers"  1984  "Racing with the Moon"  1985  "The Falcon and the Snowman"  1986  "At Close Range"  1986  "Shanghai Surprise"  1988  "Cool Blue"  1988  "Colors"  "Värvid" 1988  "Judgment in Berlin"  1989  "Casualties of War"  "Sõjakaotused" 1989  "We're No Angels"  1990  "State of Grace"  1991  "The Indian Runner"  "Jooksev indiaanlane" (lavastaja ja stsenarist) 1993  "Carlito's Way"  "Carlito tee" 1995  "Dead Man Walking"  "Surmamõistetu" 1997  "Loved"  1997  "She's So Lovely"  1997  "U Turn"  1997  "The Game"  "Tahad mängida?" 1997  "Hugo Pool"  1998  "Hurlyburly"  "Möll" 1998  "The Thin Red Line"  "Peenike punane joon" 1999  "Being John Malkovich"  "Olles John Malkovich" 1999  "Sweet and Lowdown"  "Magus ja vastik" 2000  "Up at the Villa"  "Villas" 2000  "Before Night Falls"  "Enne kui saabub öö"  2000  "The Weight of Water"  "Vee raskus"  2001  "The Beaver Trilogy"  2001  "The Pledge"  "Tõotus" (režissöör) 2001  "I Am Sam"  "Mina olen Sam" 2003  "It's All About Love"  2003  "Mystic River"  "Saladuste jõgi" 2003  "21 Grams"  "21 grammi" 2004  "The Assassination of Richard Nixon"  "Atentaat Richard Nixonile"  2005  "The Interpreter"  "Tõlk" 2006  "All the King's Men"  2008  "Milk"  "Milk"  2010  "Fair Game"  "Aus mäng"

 Tunnustus 
 Auhinnad 
 Parima meespeaosatäitja Oscar
 2004. aastal rolli eest filmis "Saladuste jõgi"
 2009. aastal rolli eest filmis "Milk"

 Los Angelese filmikriitikute parima meesnäitleja auhind
 2008. aastal rolli eest filmis "Milk"

 Nominatsioonid 
 Nominatsioon parima meespeaosatäitja Oscarile
 1996. aastal rolli eest filmis "Surmamõistetu"
 2000. aastal rolli eest filmis "Magus ja vastik"
 2002. aastal rolli eest filmis "Mina olen Sam"

 Viited 

 Välislingid 



 Sean Penn loans Oscar to Zelenskyy until Ukraine wins war. AP News, 9. november 2022

Kategooria:Ameerika Ühendriikide filminäitlejad
Kategooria:Ameerika Ühendriikide filmilavastajad
Kategooria:Ameerika Ühendriikide filmiprodutsendid
Kategooria:Sündinud 1960